als_Latn dik_Latn sag_Latn
Banorët e pallatit 14 në lagjen nr.1 të Kukësit, po jetojnë me frikën e shembjes së godinës katër katëshe, ku më të rrezikuar janë 12 familje. I ndërtuar mbi 40 vite më parë, amortizimi i godinës vihet re në shumë pjesë të saj.
Kabllot elektrike, të cilët në ajër duken si rrjeta merimangash, janë problemi i rradhës për banorët. Pikërisht për këto arsye, familjarët ngrenë alarmin se situata është kritike. Apeli i tyre është për ndërhyrje urgjente.
Banori i pallatit: “Është duke rënë i gjithë savatimi dhe pallati është amortizuar komplet sepse ka shumë vite. Fëmijët që luajnë gjithë ditën këtu i kanë rënë savatimet në kokë. Edhe kabulli i korrentit nëpër dritare është i zhveshur.”
Ndërsa një tjetër banor është shprehur: “Lagështia vjen nga depozitat sipër, pasi i gjithë uji bie në tokë dhe ka prishur savatimet. Dhe nuk kemi mundësi ta rregullojmë vetë.”
Një situatë e ngjashme paraqitet edhe në pallatet e tjera në këtë lagje të kukësit. Rënia e suvasë nga fasadat është kthyer në një fenomen të përditshëm duke rrezikuar jetën e banorëve dhe fëmijëve që luajnë përreth.
/oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn ind_Latn als_Latn